Martin Johansen

Martin Johansen (født 20. februar 1893 på Strømsø i Drammen, død 6. desember 1989 i Drammen) var en norsk landslagsspiller i fotball. Han spilte for Viking/Bragerøen og Drammens Idrettsforening inntil han i 1914 meldte overgang til Drafn, der han spilte toppfotball frem til 1929. Johansen fikk en andreplass i norgesmesterskapet i 1927. Han spilte høyreback, samt centerhalf. Han drev dessuten med idrettene bandy og bryting.

Johansens første landskamp i fotball var i 1923 mot . Han fikk totalt 16 landskamper, hvorav 3 som kaptein. Han dannet ofte backpar sammen med Thaulow Goberg, og var blant annet med og slo  2–0 i Paris i 1923.bilde av Martin Johansen fra Frankrike-kampen i 1923.

Johansen var som alle norske idrettsutøvere på den tiden amatør, og måtte forsørge seg med annet arbeid. Han var drosjesjåfør, hvilket ikke var lukrativt, og han jobbet derfor to år på Syd-Georgia.

Martin Johansen fikk Drafns hederstegn i 1919, ble ridder av Drafns Orden i 1920 og æresmedlem i 1950.

 Referanser 

 Eksterne lenker 


Kategori:Norske fotballspillere
Kategori:Norske landslagsspillere i fotball for herrer
Kategori:Norske bandyspillere
Kategori:Fotballspillere for Ski- og Ballklubben Drafn
Kategori:Personer fra Drammen kommune
Kategori:Fødsler i 1893
Kategori:Dødsfall i 1989